आसामाव सोमजिनाय दैबानानि जेंनाया आसामनि थागिबि सुबुंफोरनि मोनसे गिदिर जेंना। बोसोरफ्रोमबो आसामनि थागिबि सुबुंफोरा दैबानाजों सैनांनानै हा-हु सिलिंखार जानांनाय आरो जिउ खोमानांनाय गोथां सावगारिफोरखौ गले- गले बेरखांनाय नुनो मोनबोनाय जादों । लोगोसे जिब-जुनार दावमा-दावसाफोरा आसार-सावोन दान सफैनाय लोगो-लोगो दैबानाजों सैनांनानै आलाय-सिलाय जानांनाय थासारिखौ नुनो मोनो । आसाम हादरसाया दैमा-दैसा, हाजो-हाला आरो मिथिंगाजों बुंफबनाय गंसे समायना हादरसा। नाथाय आसामनि दैबानाया बोसोरफ्रोमबो गिथावना महर लायो।